Ego Odo filius ducis Burgundię notum facio omnibus tam futuris quam presentibus quod pater meus dux Hu. pro remedio animę suę et antecessorum suorum et pro anima domini Gerardi de Reun dedit Deo et Beate Marie et fratribus Cistercii in perpetuam elemosinam sexies XXti sextarios avenę XL scilicet apud Rovram et XL in redditu suo de Bargis et de Nerun et de Savooges et XL apud Bainous. Et ut hanc elemosinam sine impedimento semper habeant statuit et precepit ut quicunque de prepositis vel maioribus vel servientibus suis redditum suum in supradictis villis receperint fratribus Cistercii singulis annis memoratam avenam de prima avena ipsius anni reddant ante festum sancte Marie in septembri. Ita videlicet ut XL sextarios de Roura et XL de Bargis et de Nerun et de Savooges deferri et reddi faciant annuatim fratribus Cistercii in grangia de Tarsula. Quadraginta vero sextarios de Bainous maior ville in ipsa villa semper de consuetudine ducis faciat reddi fratribus Cistercii ad mensuram Divionis ante prefixum terminum festi sancte Marię. Ut autem hoc firmum et stabile sit semper pater meus scripto et sigillo suo confirmavit sed et ego concessi et laudavi et carta mea presenti et sigillo meo similiter confirmavi. Actum anno ab Incarnatione Domini millesimo centesimo nonagesimo.